sagorsarker/bangla-wikipedia huggingface dataset:
কর্ণাটকের হিন্দি বিরোধী আন্দোলন

কর্ণাটকের হিন্দি বিরোধী আন্দোলনগুলি ভারতের কর্ণাটক রাজ্যে সংঘটিত একটি ধারাবাহিক আন্দোলন ছিল। রাজ্যে ২০১৯ সালের ১৪ই সেপ্টেম্বর হিন্দি দিবস উদযাপনের প্রতিবাদে বেশ কিছু কন্নড় প্রতিবাদী কর্মী ও সংগঠন বেঙ্গালুরুর টাউনহল থেকে ফ্রিডম পার্ক পর্যন্ত মিছিল করেছিল।
বেঙ্গালুরু মেট্রো রেল কর্পোরেশন লিমিটেড (বিএমআরসিএল) নাম্মা মেট্রো প্রকল্পে রেলওয়ে স্টেশনগুলিতে কন্নড়, ইংরেজি ও হিন্দি সহ তিনটি ভাষার নামফলক ও নির্দেশনা ফলক ব্যবহার করেছে। কিছু স্থানীয় ব্যক্তি বিশ্বাস করেছিল যে মেট্রোতে হিন্দি ব্যবহার আসলে চাপিয়ে দেওয়া হয়েছে কারণ প্রকল্প তহবিলের বড় অংশ রাজ্য সরকার প্রদত্ত হয়েছিল। কন্নড়পন্থী কর্মীরা মেট্রো স্টেশনের বাইরে প্রতিবাদ করেছিল এবং টুইটার হ্যাশট্যাগ #নাম্মামেট্রোহিন্দিবেদা (ইংরেজি:#NammaMetroHindiBeda, বাংলা অনুবাদ: আমাদের মেট্রো, আমরা হিন্দি চাই না) ব্যবহার করে অনলাইন প্রচার শুরু করেছিল।
মেট্রোতে সফল প্রচারণার পরে, কর্মীরা ব্যাঙ্কগুলিতে বেশি বেশি করে কন্নড় ভাষা ব্যবহারের দাবি করেছিলেন। তারা টুইটার হ্যাশট্যাগ #নাম্মাবাঙ্কুকন্নাডাবেকু (ইংরেজি:#Nammabankukannadabeku, বাংলা অনুবাদ:"আমাদের ব্যাঙ্ক, আমরা কন্নড় চাই") ব্যবহার করে একই ধরনের অনলাইন প্রচারাভিযান অব্যাহত রেখেছে।
অ-হিন্দিভাষী রাজ্য কর্ণাটকে হিন্দি দিবস উদযাপনের বিরুদ্ধে তীব্র বিরোধিতা ছিল। এই উদযাপনের বিরুদ্ধে রাজ্যব্যাপী বিক্ষোভ হয়েছিল। কর্মীরা টুইটারে #স্টপহিন্দিইমপোজিশন (ইংরেজি:#StopHindiImposition, বাংলা অনুবাদ:"হিন্দি চাপানো বন্ধ করুন") হ্যাশট্যাগ ব্যবহার করে প্রতিবাদে তাদের সমর্থন দেখিয়েছিল, এবং উগ্র হিন্দি জাতীয়তাবাদের বিষয়ে সচেতনতা তৈরি করেছিল।
১৩ ই সেপ্টেম্বর, ২০১৩ তারিখে "ভারতের ভাষা নীতি সমতা প্রচার করতে হবে" উপর রবীন্দ্র কালক্ষেত আর্ট গ্যালারীতে একটি ছবি প্রদর্শনী অনুষ্ঠিত হয়।
তাওহিদ আল জিহাদ

জাহাফিলুল তাওহিদ ওয়াল-জিহাদ ফি ফিলিস্তিন বা তাওহিদ আল জিহাদ হল ফিলিস্তিনের গাজা উপত্যকা ও সিনাই উপদ্বীপের সক্রিয় একটি সুন্নি ইসলামপন্থী ফিলিস্তিনি প্রতিরোধগোষ্ঠী এবং গাজায় আল-কায়েদার শাখা সংগঠনপর। " ওসামা বিন লাদেন এবং আয়মান আল-জাওয়াহিরির বার্তা পাওয়ার পরে" আল-কায়েদার প্রতি আনুগত্যের প্রতিশ্রুতি দিয়ে, 6 নভেম্বর 2008-এ এই গোষ্ঠীর প্রতিষ্ঠার কথা প্রকাশ্যে ঘোষণা করা হয়েছিল৷ "তাওহিদ আল-জিহাদ" লেবেলের বিভিন্ন রূপ গাজা উপত্যকার উন্নয়নের সাথে সম্পর্কিত হয়েছে। গ্রুপের আকার সর্বজনীনভাবে পরিচিত নয়।
আনসার আল শরিয়া

জামায়াতু আনসার আল-শরিয়া বা আনসার আল-শরিয়া হল ইয়েমেন ভিত্তিক একটি জিহাদি সংগঠন, যাতে আল কায়েদার আরব উপদ্বীপ শাখার বেশ কয়েকটি ইউনিট অন্তর্ভুক্ত রয়েছে। আল কায়েদা ২০১১ সালে আনসার আল-শরিয়াকে ইয়েমেন-ভিত্তিক একটি সহযোগী সংগঠন হিসাবে তৈরি করে এবং এটি পশ্চিমা বিশ্বের উপর আন্তর্জাতিক আক্রমণের পরিবর্তে ইয়েমেনে একটি বিদ্রোহ চালানোর দিকে মনোনিবেশ করে। গোষ্ঠিটি ইয়েমেনের একটি উল্লেখযোগ্য অংশ নিয়ন্ত্রণে নিয়ে সেখানে শরিয়া আমিরাত প্রতিষ্ঠা করেছে বলে দাবি করে।
২০১১ সালে জিঞ্জিবার যুদ্ধের পর দলটি দক্ষিণ ইয়েমেনের কিছু শহর নিয়ন্ত্রণ করে সেখানে একটি আমিরাত প্রতিষ্ঠা করে। আনসার আল-শরিয়া ২০১২ সালে সানা বোমা হামলা ও ২০১৩ সালে সানা হামলার দায় স্বীকার করে। ২০১৭ সালের প্রথম দিকে আনসার আল শরিয়া আল বায়দা, শেবওয়া, মারিব, জাওফ ও তাইজ প্রদেশে হুথি ও সালেহ বাহিনীর সাথে আঞ্চলিক নিয়ন্ত্রণের জন্য লড়াই শুরু করে।
২০১২ সালের ৪ অক্টোবর মার্কিন পররাষ্ট্র দফতর তার বিদেশী সন্ত্রাসী সংগঠনের তালিকা সংশোধন করে ইয়েমেনের আনসার আল-শরিয়াকে আলাদা সংগঠন হিসেবে তালিকাভুক্ত করার পরিবর্তে আল কায়েদা আরব উপদ্বীপ শাখার উপনাম হিসেবে চিহ্নিত করে। একই দিনে জাতিসংঘের আল-কায়েদা বিষয়ক নিষেধাজ্ঞা কমিটিও গোষ্ঠীটিকে তালিকাভুক্ত করে। নিউজিল্যান্ডও এটিকে জঙ্গি গোষ্ঠী হিসেবে তালিকাভুক্ত করে। ২০১৫ সালের শুরুর দিকে কিছু সদস্য গ্রুপ থেকে বিচ্ছিন্ন হয়ে ইসলামিক স্টেট অফ ইরাক অ্যান্ড দ্য লেভান্টের প্রতি আনুগত্যের প্রতিশ্রুতি দিয়েছে বলে জানা যায়। ২০২০ সালের জানুয়ারিতে গ্রুপের নেতা কাসিম আল রায়মি মার্কিন বিমান হামলায় নিহত হয়েছেন বলে দাবি করা হয়।
আলবার্ট ভিক্টোরিয়া যতীন্দ্র মোহন গভ. গার্লস হাই স্কুল

আলবার্ট ভিক্টোরিয়া যতীন্দ্র মোহন গভ. গার্লস হাই স্কুল হচ্ছে বাংলাদেশের মুন্সীগঞ্জ জেলার মুন্সীগঞ্জ সদর উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৮৯২ সালে।
১৮৯২ সালে মুন্সীগঞ্জে মহারাণী ভিক্টোরিয়া ও তাঁর স্বামী আলবার্টের নামে "আলবার্ট ভিক্টোরিয়া হায়ার ইংলিশ স্কুল" নামে একটি বিদ্যালয় প্রতিষ্ঠিত হয়। পরবর্তীতে, বিভিন্ন সময়ে বিভিন্ন জনে অর্থ-কড়ি দিয়ে বিদ্যালয়ের শিক্ষা-কার্যক্রম চালিয়ে নিয়ে গিয়েছেন। তাঁদের মধ্যে অন্যতম ছিলেন যতীন্দ্র মোহন। সম্ভবতঃ ১৯৩৮ সাল থেকে ১৯৪২ সালের মধ্যে বিদ্যালয়ের সাথে যতীন্দ্র মোহন বাবুর নাম অন্তর্ভূক্ত করা হয়। তখন থেকে বিদ্যালয়ের নামকরণ হয় "আলবার্ট ভিক্টোরিয়া যতীন্দ্র মোহন স্কুল।" ১৯৬৭ সালে জাতীয়করণ হলে বিদ্যালয়টি "আলবার্ট ভিক্টোরিয়া যতীন্দ্র মোহন সরকারি বালিকা উচ্চ বিদ্যালয়" নামধারণ করে।
বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত শিক্ষাদান করা হয়।
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।
কেন্দ্রীয় ইন্দো-আর্য ভাষাসমূহ

কেন্দ্রীয় ইন্দো-আর্য ভাষাসমূহ বা হিন্দি ভাষাসমূহ হল উত্তর ভারত ও মধ্য ভারত জুড়ে পরস্পর সম্পর্কিত কথ্য ভাষার বৈচিত্র্যগুলির একটি দল। এই ভাষা বৈচিত্র্যগুলি ইন্দো-আর্য ভাষা পরিবারের কেন্দ্রীয় অংশ গঠন করে, অপর দিকে ইন্দো-আর্য ভাষা পরিবার নিজেই ইন্দো-ইউরোপীয় ভাষা পরিবারের একটি অংশ। এগুলি ঐতিহাসিকভাবে একটি ঔপভাষিক ধারাবাহিকতা তৈরি করে, যা মধ্য প্রাকৃত থেকে এসেছে। হিন্দি বলয়ে অবস্থিত, কেন্দ্রীয় অঞ্চলে উত্তর ভারতের লিঙ্গুয়া ফ্রাঙ্কা হিন্দুস্তানি ভাষার কৌরবি (দিল্লি) উপভাষা (কয়েকটি 'খারিবোলি' নামে পরিচিত) অন্তর্ভুক্ত রয়েছে, যা আধুনিক প্রতিম হিন্দি ও আধুনিক প্রতিম উর্দু সাহিত্যের ভিত্তি। ইন্দো-আর্য ভাষা পরিবারের ক্ষেত্রে, এই ভাষা গোষ্ঠীর সুসংগততা শ্রেণিবিভাগের উপর নির্ভর করে; এখানে শুধুমাত্র পূর্ব ও পশ্চিম হিন্দিকে বিবেচনা করা হবে।
যদি যথাযথ হিন্দির উপভাষাবিদ্যা মধ্যে ঐকমত্য বিবেচনা করা যায়, তা হল এটি উপভাষার দুটি দলে বিভক্ত হতে পারে: "পশ্চিমাঞ্চলীয় হিন্দি" ও "পূর্বাঞ্চলীয় হিন্দি"। "পশ্চিমাঞ্চলীয় হিন্দি" শৌরসেনী প্রাকৃতের অপভ্রংশ রূপ থেকে, "পূর্বাঞ্চলীয় হিন্দি" অর্ধমাগধি প্রাকৃত থেকে উদ্ভূত হয়েছিল।
এই বিশ্লেষণে সাংস্কৃতিক কারণে কখনও কখনও হিন্দির জন্য দাবি করা বিহারি, রাজস্থানী ও পাহাড়ি-এর মতো বিভিন্ন প্রকারকে বাদ দেওয়া হয়েছে।
আন নুসরা ফ্রন্ট

আল-নুসরা ফ্রন্ট বা জাবহাতুন নুসরা বা, যাবহাতু ফাতাহ আল-শাম হল সিরীয় গৃহযুদ্ধে সিরিয়ার সরকারি বাহিনীর বিরুদ্ধে লড়াই করা একটি সালাফি জিহাদি সংগঠন। এর লক্ষ্য হল, বর্তমান সিরিয়ার স্বৈরশাসক বাসার আল আসাদের পতন ঘটিয়ে সেখানে একটি ইসলামী রাষ্ট্র প্রতিষ্ঠা করা। অতীতে দলটি বেশ কয়েকবার তার নাম পরিবর্তন করেছে। ২০১৩ সালে এটা আল কায়েদার সিরীয় শাখার পরিণত হয় এবং ২০১৭ সালে গোষ্ঠিটি আল কায়েদা বা অন্য কারো শাখা সংগঠন হওয়ার বিষয়টি অস্বীকার করে।
২০১২ সালে এটি গঠিত হয় এবং সে বছরের নভেম্বরে "ওয়াশিংটন পোস্ট" আননুসরাকে বিদ্রোহী বাহিনীগুলির মধ্যে সবচেয়ে আক্রমণাত্মক ও সফল হিসাবে বর্ণনা করে। ২০১২ সালের ডিসেম্বর মাসে মার্কিন পররাষ্ট্র দফতর এটিকে একটি বিদেশী জঙ্গি সংগঠন হিসেবে মনোনীত করে। এর ফলে ২০১৩ সালের এপ্রিলে এটি আল কায়েদার আনুষ্ঠানিক সিরীয় শাখায় পরিণত হয়। 
২০১৫ সালের মার্চে গ্রুপটি অন্যান্য জিহাদি গোষ্ঠীর সাথে যোগ দিয়ে জায়শুল ফাতাহ গঠন করে। ২০১৬ সালের জুলাই মাসে এটি জাবহাতুন নুসরা থেকে আনুষ্ঠানিকভাবে জাবহাতু ফাতাহ আল-শাম নাম ধারণ করে। ২০১৭ সালের ২৮ জানুয়ারি দলটি আহরার আল শাম ও অন্যান্য বিদ্রোহী গোষ্ঠীগুলির সাথে সহিংস সংঘর্ষের পরে অন্য চারটি দলের সাথে একীভূত হয়ে হায়াতু তাহরির আল শাম গঠন করে একটি নতুন গোষ্ঠী রূপে আত্মপ্রকাশ করে। তখন গ্রুপটি আল কায়েদা বা অন্য কারো অংশ হওয়ার বিষয়টি অস্বীকার করে এবং একটি বিবৃতিতে বলে যে, গ্রুপটি একটি স্বাধীন সত্তা এবং এটি পূর্ববর্তী সংগঠন বা উপদলের সম্প্রসারণ নয়।
আল মুরাবিতুন

আল মুরাবিতুন হল প্রধানত মালি ও নাইজারে সক্রিয় একটি আফ্রিকীয় জিহাদি সংগঠন। ২০১৫ সালের ডিসেম্বরে এটি আল কায়েদা ইসলামি মাগরিব শাখায় (AQIM) যোগদান করে। দলটি মালি, আলজেরিয়া, দক্ষিণ-পশ্চিম লিবিয়া ও নাইজারে সক্রিয় এবং এসব দেশ একীভূত করে একটি ইসলামি রাষ্ট্র প্রতিষ্ঠা করার লক্ষ্যে লড়াই করছে বলে দাবি করে। এটি বর্তমান মালিতে সক্রিয় কায়েদার অফিসিয়াল শাখা আল কায়েদা ইন ইসলামিক মাগরিবের নেতৃত্বাধীন এবং এর নেতারা আয়মান আল-জাওয়াহিরির প্রতি আনুগত্যের শপথ প্রকাশ করেছে।
অঙ্গনা রায়

অঙ্গনা রায় হলেন একজন ভারতীয় অভিনেত্রী যিনি প্রাথমিকভাবে বাংলা এবং হিন্দি চলচ্চিত্র শিল্পে কাজ করেন। ২০০৩ সালে, আলো চলচ্চিত্রের মাধ্যমে তার বাংলা অভিষেক হয়। তিনি বাংলা ওয়েব সিরিজ যেমন সেই যে হলুদ পাখি, পাপ, তানসেনের তানপুরা এবং মোহমায়াতেও অভিনয় করেছেন।
পাঁচ বছর বয়সে ২০০৩ সালে, তরুণ মজুমদার পরিচালিত আলো চলচ্চিত্রের মাধ্যমে তার কর্মজীবন শুরু করেন। দীর্ঘ বিরতির পর, ২০১৩ সালে তিনি ওয়েবসিরিজ সেই যে হলুদ পাখি নিয়ে ফিরে আসেন। এরপর তিনি পাপ নামের একটি ওয়েব সিরিজে অভিনয় করেন। ২০২০ সালে, তিনি তানসেনার তানপুরা ওয়েব সিরিজে রোহিণী চরিত্রে অভিনয় করেছিলেন। তিনি সিরিজে তার চরিত্রে অভিনয়ের জন্য সবচেয়ে বেশি পরিচিত। ২০২২ সালে, তিনি ওয়েবসিরিজ শ্রীকান্তে রাজলক্ষ্মীর ভূমিকায় অভিনয় করেছিলেন। এগুলি ছাড়াও, তিনি হোমকামিং, মিসেস আন্ডারকভার, মোহোমায়া এবং অন্যান্য সিনেমা এবং ওয়েব সিরিজেও অভিনয় করেছেন। তিনি সম্প্রতি অনুপম রায়ের সাথে গা ছুঁয়ে বলছি নামে একটি মিউজিক ভিডিও করেছেন।
জুনদ আল আকসা

জুনদ আল আকসা বা লিওয়া আল আকসা হল একটি সুন্নি জিহাদি সংগঠন, যা সিরীয় গৃহযুদ্ধের সময় সিরিয়ায় সক্রিয় ছিল। এটি পূর্বে সারায়াত আল কুদস নামে পরিচিত ছিল এবং এটি আল-নুসরা ফ্রন্টের একটি সাবইউনিট হিসেবে আবু আবদুল আজিজ আল-কাতারি কর্তৃক প্রতিষ্ঠিত হয়। তবে পরে গোষ্ঠীটি স্বাধীন হয়ে ওঠে। কারণ আন নুসরা তখন খুব দ্রুত বেড়ে উঠছিল এবং ইসলামিক স্টেট অফ ইরাক অ্যান্ড দ্য লেভান্টের সাথে লড়াইয়ে লিপ্ত ছিল। ২০১৬ সালের ২০ সেপ্টেম্বর মার্কিন পররাষ্ট্র দপ্তর জুনদ আল আকসাকে জঙ্গি সংগঠন হিসাবে মনোনীত করে। 
২০১৬ সালের অক্টোবরে গ্রুপটি পুনরায় আন নুসরা ফ্রন্টে যোগ দেয় এবং তখন এটির নাম জাবহাতু ফাতাহ আল-শাম (JFS) রাখা হয়। ২০১৭ সালের ২৩ জানুয়ারি JFS ঘোষণা করে যে, জুনদ আল আকসা এখন থেকে জাবহাতু ফাতাহ আল শামের অংশ নয়। ২০১৭ সালের ফেব্রুয়ারির মাসে জুনদ আল আকসার কিছু ইউনিট নবগঠিত তাহরির আল শামে যোগ দেয়। ফলে অন্যরা এটি প্রত্যাখ্যান করে "লিওয়া আল আকসা" নামে একটি নতুন গ্রুপ গঠন করে এবং অন্যান্য বিদ্রোহীদের কাছ থেকে উত্তর হামা এবং দক্ষিণ ইদলিবের অনেক শহর দখল করে।
এই হামলার পর তাহরির আল-শাম লিওয়া আল আকসার বিরুদ্ধে একটি সামরিক অভিযান শুরু করে এবং তাদের এ কথা বলে অভিযুক্ত করে যে, তারা আইএসের সহযোগী। তাহরির আল শামের সাথে তীব্র সংঘর্ষের পর পরাজিত হয়ে ২০১৭ সালের ফেব্রুয়ারি মাসে প্রায় ২,১০০ জন লিওয়া আল আকসার সদস্য ইদলিব প্রদেশ ছেড় রাক্কা প্রদেশে আইএসে যোগদান করে।
যশোর সরকারি বালিকা উচ্চ বিদ্যালয়

যশোর সরকারি বালিকা উচ্চ বিদ্যালয় হচ্ছে বাংলাদেশের যশোর জেলার যশোর সদর উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৩৫ সালে। স্থানীয়দের কাছে বিদ্যালয়টি মোমিন গার্লস স্কুল নামে পরিচিত।
১৯৩৫ সালে যশোর জেলার মেয়েদের শিক্ষার মান বৃদ্ধির উদ্দেশ্যে তৎকালীন জেলা ম্যাজিস্ট্রেট মোঃ মোমিন উদ্দিন ও স্থানীয় ব্যক্তিবর্গের প্রচেষ্টায় "মোমিন গার্লস স্কুল" নামে একটি বিদ্যালয় প্রতিষ্ঠিত হয়। পরবর্তীতে ১৯৬২ সালে জাতীয়কৃত হলে বিদ্যালয়ের নাম পরিবর্তন করে "যশোর সরকারি বালিকা উচ্চ বিদ্যালয়" রাখা হয়।
বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বর্তমানে এ বিদ্যালয়ে ৩য় থেকে ১০ম শ্রেণি পর্যন্ত শিক্ষাদান করা হয়।
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। 
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। 
এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।
এস্তেবান আন্দ্রাদা

এস্তেবান মাক্সিমিলিয়ানো আন্দ্রাদা (, ; জন্ম: ২৬ জানুয়ারি ১৯৯১; এস্তেবান আন্দ্রাদা নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে মেক্সিকীয় ক্লাব মোন্তেররেই এবং আর্জেন্টিনা জাতীয় দলের হয়ে গোলরক্ষক হিসেবে খেলেন।
২০১১ সালে, আন্দ্রাদা আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৯ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
এস্তেবান মাক্সিমিলিয়ানো আন্দ্রাদা ১৯৯১ সালের ২৬শে জানুয়ারি তারিখে আর্জেন্টিনার সান মার্তিনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্দ্রাদা আর্জেন্টিনা অনূর্ধ্ব-২০ এবং আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১১ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় এক বছরে ১৯ ম্যাচে অংশগ্রহণ করেছেন।
২০১৯ সালের ২৬শে মার্চ তারিখে, ২৮ বছর ও ২ মাস বয়সে, ডান পায়ে ফুটবল খেলায় পারদর্শী আন্দ্রাদা মরক্কোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি আর্জেন্টিনা ১–০ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে আন্দ্রাদা সর্বমোট ৪ ম্যাচে অংশগ্রহণ করেছেন।
জয়পুরহাট সরকারি বালিকা উচ্চ বিদ্যালয়

জয়পুরহাট সরকারি বালিকা উচ্চ বিদ্যালয় হচ্ছে বাংলাদেশের জয়পুর জেলার জয়পুরহাট সদর উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৬০ সালে। 
১৯৬০ সালে জয়পুরহাট জেলার মেয়েদের শিক্ষার মান বৃদ্ধির উদ্দেশ্যে গোপীনাথ বর্মণ ও সুরেন্দ্রনাথ বর্মণের দানকৃত জমির একটি বিদ্যালয় প্রতিষ্ঠিত হয়। ধাপে ধাপে শিক্ষার্থী সংখ্যা বৃদ্ধি পেলে হাজী রহিম বকস্ নামের একজন ৬ শতাংশ জমি দান করেন। ১৯৭৭ সালে জাতীয়কৃত হলে বিদ্যালয়ের নাম পরিবর্তন করে "জয়পুরহাট সরকারি বালিকা উচ্চ বিদ্যালয়" রাখা হয়।
বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত শিক্ষাদান করা হয়।
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। 
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। 
এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।
বুরকিনি

একটি বুরকিনি (বোরকা ও বিকিনির পিন্ডারিশব্দ, যদিও এই পোশাকগুলির মধ্যে কোনটিই যোগ্য নয়) নারীদের জন্য সাঁতারের পোশাকের একটি শৈলী। এটি মুখ, হাত ও পা ছাড়া পুরো শরীর ঢেকে রাখে, যদিও সাঁতারের জন্য যথেষ্ট হালকা। ওয়েটস্যুট এবং একটি সুইমিং ক্যাপ পরা ব্যক্তির ত্বকের প্রায় সমপরিমাণ ঢাকা থাকে। 
নকশাটি শালীন পোশাকের ইসলামিক ঐতিহ্যকে সম্মান করার উদ্দেশ্যে করা হয়েছে। এটি সূর্য থেকে সুরক্ষার জন্যও পরিধান করা হয়।
বুরকিনি মূলত অস্ট্রেলিয়ায় অহেদা জেনেত্তি দ্বারা নকশা করা হয়েছিল। জেনেত্তি কোম্পানীর আহিদা "বুরকিনি" শব্দের ট্রেডমার্কের মালিক, কিন্তু এটি কখনও কখনও সাঁতারের পোষাকের অনুরূপ ধরনগুলির সাধারণ শব্দ হিসাবে ব্যবহৃত হয়।
নবাবগঞ্জ সরকারি বালিকা উচ্চ বিদ্যালয়, চাঁপাইনবাবগঞ্জ

নবাবগঞ্জ সরকারি বালিকা উচ্চ বিদ্যালয় হচ্ছে বাংলাদেশের চাঁপাইনবাবগঞ্জ জেলার চাঁপাইনবাবগঞ্জ সদর উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৫১ সালে।
১৯৩৮ সালে চাঁপাইনবাবগঞ্জ জেলার মেয়েদের শিক্ষার মান বৃদ্ধির উদ্দেশ্যে একটি নিম্ন-মাধ্যমিক বিদ্যালয় প্রতিষ্ঠিত হয়; যার নাম ছিলো "কুইন মেরি গার্লস স্কুল।" ১৯৫১ সালে বিদ্যালয়টি মাধ্যমিক পর্যায়ে উন্নীত হয়। ১৯৬৮ সালে জাতীয়করণ করা হলে বিদ্যালয়ের নাম পরিবর্তন করে "নবাবগঞ্জ সরকারি বালিকা উচ্চ বিদ্যালয়" রাখা হয়
বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বর্তমানে এ বিদ্যালয়ে ৩য় থেকে ১০ম শ্রেণি পর্যন্ত শিক্ষাদান করা হয়।
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। 
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। 
এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।
মনোকিনি

মনোকিনি, ১৯৬৪ সালে রুডি গার্নরিচ দ্বারা নকশা করা, শুধুমাত্র একটি সংক্ষিপ্ত, নীচের দিকটা টাইট-ফিটিং এবং দুটি পাতলা স্ট্র্যাপ সমন্বিত, ছিল প্রথম নারীদের বক্ষ উন্মুক্ত সাঁতারের পোষাক। তার বিপ্লবী এবং বিতর্কিত নকশার মধ্যে ছিল "মাঝখানের থেকে উপরের উরু পর্যন্ত প্রসারিত" এবং "ঘাড়ের চারপাশে আটকে থাকা জুতার ফিতার মত আটকে রাখা হয়েছিল।" কিছু কিছু কৃতিত্ব গার্নরিচের নকশা থেকে শুরু হয়েছিল, যেগুলোকে যৌন বিপ্লবের প্রতীক হিসাবে বর্ণনা করা করেছে। 
গার্নরিচ একটি দমনমূলক সমাজের বিরুদ্ধে প্রতিবাদ হিসাবে মনোকিনি নকশা করেছিলেন। যদিও প্রাথমিকভাবে মনোকিনি বাণিজ্যিকভাবে উৎপাদন করার ইচ্ছা তার ছিল না, কিন্তু "লুক" ম্যাগাজিনের সুজান কির্টল্যান্ড একে জনসাধারণের কাছে উপলব্ধ করার জন্য রাজি হন। এই মনোকিনি পরিহিত পেগি মফিটের প্রথম ছবি যখন "উইমেনস ওয়্যার ডেইলিতে" ৩ জুন, ১৯৬৪ সালে প্রকাশিত হয়, তখন এটি মার্কিন যুক্তরাষ্ট্র এবং অন্যান্য দেশে ব্যাপক বিতর্কের জন্ম দেয়। গার্নরিচ প্রায় ৩,০০০ স্যুট বিক্রি করেন, কিন্তু মাত্র দুটি জনসমক্ষে পরা হয়েছিল। প্রথমটি ২২শে জুন, ১৯৬৪ সালে সান ফ্রান্সিসকোতে ক্যারল ডোডা পরেছিলেন কনডর নাইটক্লাবে, যা মার্কিন যুক্তরাষ্ট্রে টপলেস নাইটক্লাব যুগের সূচনা করে এবং দ্বিতীয়টি ১৯৬৪ সালের জুলাই মাসে শিকাগোর নর্থ অ্যাভিনিউ সৈকতে টনি লি শেলি পরেছিলেন, যাকে গ্রেফতার করা হয়েছিল।
কিছু নির্মাতা এবং খুচরা বিক্রেতা আধুনিক মনোকিনি সুইমস্যুট নকশাকে টপলেস সাঁতারের পোষাক, টপলেস বিকিনি, বা ইউনিকিনি হিসাবে উল্লেখ করেন।
নাইটগাউন

নাইটগাউন, নাইটি বা নাইটড্রেস হল রাতের পোশাকের একটি ঢিলেঢালা ঝুলন্ত আইটেম এবং সাধারণত নারীরা এবং মেয়েরা এটি পরিধান করে। একটি নাইটগাউন তুলা, রেশম, সাটিন বা নাইলন দিয়ে তৈরি করা হয় এবং বক্ষ ও হেম -এ জরির আলংকারিক সুঁচিকর্ম বা এমব্রয়ডারি দিয়ে সজ্জিত করা থাকতে পারে। 
একটি নাইটগাউনের গলার লাইন থাকতে পারে এবং যেকোনো ধরনের হাতা হতে পারে, অথবা হাতাবিহীন, এবং কোনো কাঁধের চাবুক বা পিছনের শৈলী থাকতে পারে। একটি নাইটগাউনের দৈর্ঘ্য নিতম্বের দৈর্ঘ্য থেকে মেঝে পর্যন্ত দৈর্ঘ্যে পরিবর্তিত হতে পারে। শৈলীর উপর নির্ভর করে একটি ছোট নাইটগাউনকে "শর্টি" বা "বেবিডল" বলা যেতে পারে। নাইটগাউনের সুইপ (উপর থেকে নিচ পর্যন্ত) কার্যত সোজা থেকে পুরো বৃত্ত পর্যন্ত পরিবর্তিত হতে পারে, যেমন ওলগা গাউন। একটি স্লিপ নাইটগাউন একটি নাইটগাউন বা সম্পূর্ণ স্লিপ হিসাবে ব্যবহার করা যেতে পারে। নাইটগাউনগুলি অতিথিদের গ্রহণের জন্য উপযুক্ত করার জন্য একটি ম্যাচিং বাইরের পোশাক, একটি আলখাল্লা, নিছক শিফন পেগনোয়ার বা ড্রেসিং গাউনের সাথে পরিধান করা যেতে পারে। 
গ্রন্থপঞ্জি
স্নিকার

স্নিকার (এছাড়াও বলা হয় প্রশিক্ষক, অ্যাথলেটিক জুতা, টেনিস জুতা, জিম জুতা, কিকস, ক্রীড়া জুতা, ফ্ল্যাট, দৌড়ানোর জুতা, বা রানার) হল প্রাথমিকভাবে খেলাধুলা বা শারীরিক ব্যায়ামের বিভিন্ন রূপের জন্য নকশা করা জুতা, কিন্তু এগুলি এখন নৈমিত্তিক পরিধানের জন্যও ব্যাপকভাবে ব্যবহৃত হয় ।
২০ শতকের মাঝামাঝি কনভার্স, নাইকি এবং স্প্যাল্ডিংয়ের মতো কোম্পানিগুলি জনপ্রিয় হওয়ার পর, তারা তাদের পোশাকে অনেক পরিবর্তন আনে বৈশ্বিক বাজার দ্রুতগতিতে ধরতে। বৈশ্বিক পোশাক শিল্পের অন্যান্য অংশের মতো, জুতা উৎপাদন এশিয়ায় ব্যাপকভাবে কেন্দ্রীভূত হয় এবং এই অঞ্চলে দশটির মধ্যে নয়টি জুতা উৎপাদিত হয়। 
সমসাময়িক স্নিকারগুলি মূলত সিন্থেটিক উপাদান দিয়ে তৈরি করা হয় এবং উপকরণ ও উত্পাদন প্রক্রিয়া গড়ে প্রায় CO উত্পন্ন করে। কিছু কোম্পানি তাদের উৎপাদনে আরও টেকসই উপকরণ প্রতিস্থাপন করার চেষ্টা করছে। প্রায় ৯০% জুতা জীবনের শেষে মাটির নীচে চাপা পড়ছে।
স্লিপার

স্লিপার হল হালকা পাদুকা যা পরা ও খোলা সহজ এবং বাড়ির ভিতরে, বিশেষ করে ঘরের ভিতরে পরার উদ্দেশ্যে তৈরি। বাড়ির ভিতরে হাঁটার সময় এগুলো পায়ের জন্য আরাম এবং সুরক্ষা প্রদান করে।
স্লিপার রেকর্ড করা ইতিহাস ১২ শতকে পাওয়া যায় পশ্চিমা বিশ্বে, রেকর্ডটি ১৪৭৮ সালে পাওয়া যায়। 
চীনে স্লিপারের ব্যবহার ৪৭০০ খ্রিস্টপূর্বাব্দে ছিল।  এগুলি তুলো বা বোনা রাশ দিয়ে তৈরি, চামড়ার আস্তরণ ছিল এবং ড্রাগনের মতো শক্তির প্রতীক ছিল।
দস্তানা

দস্তানা একটি পোশাক যা হাত ঢেকে রাখে। এটি সাধারণত প্রতিটি আঙুল এবং থাম্বের জন্য আলাদা খাপযুক্ত বা খোলা থাকে। 
যদি প্রতিটি আঙুলের জন্য একটি খোলা অংশ থাকে এবং কোন আবরণ না থাকে তাদের আঙ্গুলহীন দস্তানা বলা হয়। প্রতিটি আঙুলের জন্য একটি ছোট খোলা আঙুলহীন দস্তানাকে কখনও কখনও গন্টলেট বলা হয়, যদিও গন্টলেটগুলি অগত্যা আঙুলবিহীন নয়।
দস্তানা যা পুরো হাত বা মুষ্টি ঢেকে রাখে কিন্তু আলাদা আঙ্গুলের খোলা বা চাদর থাকে না তাকে মিটেন বলে। মিটেন একই উপাদান দিয়ে তৈরি দস্তানা অন্যান্য শৈলীর তুলনায় উষ্ণ হয় কারণ আঙ্গুলগুলি একে অপরের সংস্পর্শে থাকে তাই উষ্ণতা আরও ভালভাবে বজায় রাখে।
বেল্ট (পোশাক)

বেল্ট বা কোমরবন্ধনী হল একটি নমনীয় ব্যান্ড বা চাবুক, সাধারণত চামড়া, প্লাস্টিক বা ভারী কাপড় দিয়ে তৈরি, যা প্রাকৃতিক কোমরের চারপাশে বা তার কাছাকাছি (নিতম্বের নীচে পর্যন্ত) পরা হয়। একটি বেল্টের প্রান্ত মুক্ত থাকে; এবং একটি বাকল বেল্টটিকে একটি লুপে পরিণত করে বেল্টের এক প্রান্তকে অন্য প্রান্তের সাথে বেধে রাখে। প্রায়শই, ফলস্বরূপ লুপটি হিপের চেয়ে ছোট হয়। কোমরের আকারে বৈচিত্র্যের কারণে বেল্টগুলি অনেক দৈর্ঘ্যে আসে এবং বেশিরভাগ বেল্টগুলি পরিধানকারীর কোমরের সাথে মানানসই করে ফিতেতে সামঞ্জস্য করা যেতে পারে।
ট্রাউজার, শর্টস এবং স্কার্টের মতো পোশাকগুলিকে সুরক্ষিত রাখতে বা ধরে রাখতে বেল্ট বিভিন্নভাবে ব্যবহার করা হয়; যেমন জিনিসপত্র বহন করা, যেমন সরঞ্জাম এবং অস্ত্র; এবং কোমর সংজ্ঞায়িত করতে বেল্ট পরিধান করা আবশ্যক।
কিছু পোশাকের কোমরে বেল্ট লুপের একটি ধারা থাকে, যার মাধ্যমে একটি বেল্ট প্রবেশ করানো যায়। উপরন্তু, অনেক বেল্টের একটি "কিপার লুপ" ফিতেটির এক প্রান্তে লাগানো থাকে। কিপার লুপযুক্ত বেল্টের মুক্ত প্রান্তটিকে ঠিক রেখে বাকলের দিক থেকে কেটে বাকল লাগানো হয়। কিছু বেল্টের একটি শেষ টিপও থাকে (ধাতু বা চামড়ার তৈরি) যা ক্ষতির হাত থেকে রক্ষা করার জন্য বেল্টের মুক্ত প্রান্তকে ঢেকে রাখে।
হ্যাট

হ্যাট হল একটি মাথার আবরণ যা বিভিন্ন কারণে পরিধান করা হয়, যেমন আবহাওয়া পরিস্থিতি থেকে সুরক্ষা, আনুষ্ঠানিক কারণ যেমন বিশ্ববিদ্যালয় স্নাতক, ধর্মীয় কারণ, নিরাপত্তা, বা ফ্যাশন অনুষঙ্গ হিসাবে। হ্যাট -এ বিভিন্ন যান্ত্রিক বৈশিষ্ট্যগুলিকে অন্তর্ভুক্ত করা যেতে পারে, যেমন ভিসার, স্পাইক, ফ্ল্যাপ, ধনুর্বন্ধনী বা বিয়ার হোল্ডার এবং পাগড়িতে যেসব শেড দেয়া হয়।
অতীতে, হ্যাট ছিল সামাজিক মর্যাদার সূচক। সামরিক ক্ষেত্রে, হ্যাট ছিল জাতীয়তার সূচক, পরিষেবার শাখা, পদমর্যাদা বা রেজিমেন্ট নির্দেশ করতে পারে। পুলিশ সাধারণত স্বাতন্ত্র্যসূচক টুপি পরে থাকে যেমন পিকড ক্যাপ বা ব্রিমড হ্যাট, যেমন রয়্যাল কানাডিয়ান মাউন্টেড পুলিশ পরিধান করে। কিছু হ্যাটের প্রতিরক্ষামূলক ফাংশন আছে. উদাহরণ হিসেবে, শক্ত টুপি নির্মাণ শ্রমিকদের মাথাকে পতিত বস্তুর আঘাত থেকে রক্ষা করে, একজন ব্রিটিশ পুলিশ কাস্টোডিয়ান হেলমেট অফিসারের মাথাকে রক্ষা করে, একটি সান হ্যাট সূর্য থেকে মুখ এবং কাঁধকে ছায়া দেয়, একটি কাউবয় হ্যাট সূর্য ও বৃষ্টি থেকে রক্ষা করে এবং একটি উশাঙ্ক। কিছু হ্যাট আনুষ্ঠানিক উদ্দেশ্যে পরা হয়, যেমন মর্টারবোর্ড, যা বিশ্ববিদ্যালয়ের স্নাতক অনুষ্ঠানের সময় পরা হয় (বা বহন করা হয়)। কিছু হ্যাট একটি নির্দিষ্ট পেশার সদস্যদের দ্বারা পরিধান করা হয়, যেমন শেফদের দ্বারা পরিধান করা টোক বা খ্রিস্টান বিশপদের দ্বারা পরিধান করা মিটার হ্যাট। কিছু নির্দিষ্ট ধর্মের অনুসারীরা নিয়মিত হ্যাট পরে, যেমন শিখদের দ্বারা পরিধান করা পাগড়ি, বা গির্জার টুপি যা খ্রিস্টান মহিলারা প্রার্থনা এবং উপাসনার সময় মাথার আবরণ হিসাবে পরিধান করে। 
প্রাচীনতম হ্যাটের মধ্যে খ্রিস্টপূর্ব ৩২৫০ অব্দের ব্রোঞ্জ যুগীয় একজন পুরুষের হ্যাট উল্লেখযোগ্য। অস্ট্রিয়া ও ইতালির মধ্যবর্তী একটি আল্পস পর্বতে হিমায়িত অবস্থায় হ্যাট-সহ তার দেহ পাওয়া গিয়েছে। তার পড়া হ্যাট চিনস্ট্র্যাপ-সহ (চিবুকের সাথে আটকে রাখার ফিতা) ভালুকের চামড়ার একটি টুপি। চামড়ার একাধিক খণ্ডকে একসাথে সেলাই করে টুপিটি তৈরি করা হয়েছিল, আর এটা দেখতে অনেকটা রুশ হ্যাট উশানকার ন্যায়।
হ্যাটের প্রাচীনতম চিত্রের মধ্যে মিশরের থিবস নগরী থেকে প্রাপ্ত খ্রিস্টপূর্ব ৩২০০ অব্দের সমাধিচিত্রে খড়কুটা দিয়ে তৈরি শাঙ্কবাকার হ্যাট উল্লেখযোগ্য। প্রাচীন মিশরে হ্যাট পড়ার প্রচলন ছিল। অনেক উচ্চবিত্ত মিশরীয়রা প্রথমে মুণ্ডন করত, তারপর নিজেদের ঠান্ডা রাখার জন্য একটা মস্তকাবরণ দিয়ে মাথাকে আবৃত করত। প্রাচীন মেসোপটেমীয়রা শাঙ্কবাকার বা উল্টানো পুষ্পাধারের মতো দেখতে হ্যাট পড়ত।
মধ্যযুগে হ্যাট সামাজিক মর্যাদার প্রতীক ছিল, আর এর মাধ্যমে বিভিন্ন জনগোষ্ঠীদের শনাক্ত করা হতো। ইহুদিদের চিহ্নিত করার জন্য ১২১৫ সালে ল্যাটেরানের চতুর্থ পরিষদ ইহুদিদের ইহুদি টুপি পড়তে বাধ্য করেছিল, যার ফলে তারা ইহুদি-বিদ্বেষের শিকার হয়ে গিয়েছিল। ইহুদি টুপিগুলো সাধারণত হলুদ রঙের এবং এর আকৃতি তীক্ষ্ণাগ্র বা বর্গাকার ছিল।
ব্লেজার

একটি ব্লেজার হল এক ধরনের জ্যাকেট যা স্যুট জ্যাকেটের মতো, তবে আরও আকস্মিকভাবে কাটা হয়। একটি ব্লেজারকে সাধারণত ক্রীড়া কোট থেকে আরও আনুষ্ঠানিক পোশাক হিসেবে আলাদা করা হয় এবং শক্ত রঙের কাপড় থেকে তৈরি করা হয়। ব্লেজারগুলিতে প্রায়শই নৌ-শৈলীর ধাতব বোতাম থাকে যাতে তাদের উত্স প্রতিফলিত হয় যেমন বোটিং ক্লাবের সদস্যদের পরা জ্যাকেট। 
একটি ব্লেজারের কাপড় সাধারণত টেকসই হয়, কারণ এটি বহিরঙ্গন পরিধানের উদ্দেশ্যে করা হয়। ব্লেজারগুলি প্রায়শই একটি ইউনিফর্মের অংশ বোঝায়, উদাহরণস্বরূপ, একটি এয়ারলাইন্সের কর্মচারী, একটি নির্দিষ্ট স্কুলের ছাত্র, স্পোর্টস ক্লাবের সদস্য, বা একটি নির্দিষ্ট দলের খেলোয়াড় এবং নারী৷
জ্যাকেট

জ্যাকেট শরীরের উপরের অংশের জন্য একটি পোশাক, সাধারণত নিতম্বের নীচে প্রসারিত হয়। একটি জ্যাকেটের সাধারণত হাতা থাকে এবং সামনের দিকে বা সামান্য পাশে বাঁধা যায়। একটি জ্যাকেট সাধারণত হালকা, শক্ত-ফিটিং এবং একটি কোটের চেয়ে কম অন্তরক হয়, যা বাইরের পোশাক। কিছু জ্যাকেট ফ্যাশনেবল, অন্যগুলো প্রতিরক্ষামূলক পোশাক হিসেবে কাজ করে। হাতা ছাড়া জ্যাকেটকে বলে ভেস্ট।
দেশের নামসমূহের ব্যুৎপত্তিগত অর্থের তালিকা

এই তালিকাতে পৃথিবীর প্রত্যেকটি প্রাচীন ও নবীন দেশের নামগুলিকে তাদের ব্যুৎপত্তি সহ কভার করা হয়ছে৷ এর মধ্যে কিছু দেশের প্রচীন অথবা আঞ্চলিক নাম এবং তাদের ব্যুৎপত্তি সংক্রান্ত নোট রয়েছে। "তির্যক" ভাষায় দেশগুলি অন্য কোনো দেশীয় নাম বা সার্বভৌম রাজনৈতিক সত্তা হিসাবে তার আর বিদ্যমান নয়।
আফগানিস্তান নামটির ধাতু "আফগান" শব্দটি অনেক গবেষকের মতে প্রাচীনকালে হিন্দুকুশে বসবাসকারী আশ্বকন জাতি থেকে এসেছে৷
খোরাসান গ্রুপ

খোরাসান গ্রুপ বা কেবল খোরাসান হল সিরিয়ায় সক্রিয় আল-কায়েদার সিনিয়র সদস্যদের নিয়ে সংগঠিত একটি জিহাদি গ্রুপ। গোষ্ঠীটিতে খুবই অল্প সংখ্যক যোদ্ধা রয়েছে এবং এটি সিরিয়ায় আল-কায়েদার সহযোগী সংগঠন আল-নুসরা ফ্রন্টের সাথে সমন্বয় করে পরিচালিত হয় বলে জানা গেছে। ২০১৪ সালের সেপ্টেম্বরে এই শব্দটি প্রথম সংবাদ মাধ্যমে প্রকাশিত হয়। যদিও মার্কিন যুক্তরাষ্ট্র দুই বছর ধরে গোষ্ঠীটির খোঁজ খবর রাখছিল বলে জানা যায়। তবে অনেক বিশ্লেষক গ্রুপটির অস্তিত্ব নিয়ে প্রশ্ন তুলে বলেন, হয়তো এই নামটি সিরিয়ায় মার্কিন হস্তক্ষেপের বৈধতার জন্যে অস্তিত্বে আনা হয়েছে।
২০১৫ সালের ২৮ মে আল-নুসরা ফ্রন্টের নেতা আবু মোহাম্মদ আল গিলানি স্পষ্টভাবে কথিত খোরাসান গ্রুপের অস্তিত্ব অস্বীকার করেন। আল নুসরা ফ্রন্ট কমপক্ষে 2015 সালের প্রথম দিকে আল-কায়েদা নেতা আয়মান আল-জাওয়াহিরির কাছ থেকে পশ্চিমা লক্ষ্যবস্তুতে হামলার সাথে সম্পর্কিত কোনো কার্যক্রম বন্ধ করার জন্য নির্দিষ্ট আদেশ পেয়েছিল। ২০১৫ সালের জুলাই মাসে গ্রুপটির কথিত অপারেশনাল লিডার মুহসিন আল ফাদলি এবং এটির প্রধান বোমা প্রস্তুতকারক ডেভিড ড্রুজন দুজনই মার্কিন যুক্তরাষ্ট্রের দুইটি পৃথক বিমান হামলায় নিহত হন। তাদের মৃত্যুর পর এফবিআই পরিচালক জেমস কোমি বলেন যে, খোরাসান গ্রুপটি হ্রাস পেয়েছে। আইএস এখন মার্কিন যুক্তরাষ্ট্রের জন্য একটি বড় হুমকি। 
২০১৫ সালের ১৫ অক্টোবর উত্তর-পশ্চিম সিরিয়ায় একটি কোয়ালিশন বিমান হামলায় আব্দুল মোহসেন আদবল্লাহ ইব্রাহিম নিহত হন। তিনি তখন খোরাসান গ্রুপের সর্বোচ্চ পদমর্যাদার নেতা ছিলেন। মুহসিন আল-ফাদলির মৃত্যুর আগে তিনি খোরাসানের ডেপুটি লিডার ছিলেন। ২০১৭ সালের জানুয়ারির শুরুতে রিপোর্ট করা হয় যে, মার্কিন যুক্তরাষ্ট্র এখন খোরাসান যোদ্ধাদের বিশেষভাবে উল্লেখ করে না এবং মার্কিন সরকার খোরাসান ও আন-নুসরা ফ্রন্টের যোদ্ধাদের মধ্যে পার্থক্য করার চেষ্টা করেনি; বরং তাদের সবাইকে আল-কায়েদা হিসাবে উল্লেখ করে। এই সময় মার্কিন যুক্তরাষ্ট্র আন-নুসরা ফ্রন্ট ও আল কায়েদার অন্যান্য লক্ষ্যবস্তুর বিরুদ্ধে বিমান হামলার সংখ্যা উল্লেখযোগ্যভাবে বৃদ্ধি করে।
ফারুক উজ জামান চৌধুরী

ফারুক উজ জামান চৌধুরী চট্টগ্রাম প্রকৌশল ও প্রযুক্তি বিশ্ববিদ্যালয়ের (চুয়েট) পদার্থ বিজ্ঞান বিভাগের অধ্যাপক। বর্তমানে তিনি বেসরকারি বিশ্ববিদ্যালয়, হামদর্দ বিশ্ববিদ্যালয় বাংলাদেশের উপাচার্য হিসেবে দায়িত্ব পালন করছেন।
ফারুক উজ জামান চট্টগ্রাম প্রকৌশল ও প্রযুক্তি বিশ্ববিদ্যালয়ের পদার্থ বিজ্ঞান বিভাগের অধ্যাপক। তিনি বিশ্ববিদ্যালয়টির রেজিস্ট্রারের অতিরিক্ত দায়িত্ব পালন করেছেন। ২০২২ সালের ২৯ আগস্ট তিনি পরবর্তী চার বছরের জন্য মুন্সীগঞ্জের গজারিয়ায় অবস্থিত বেসরকারি বিশ্ববিদ্যালয়, হামদর্দ বিশ্ববিদ্যালয় বাংলাদেশের উপাচার্য হিসেবে দায়িত্বভার গ্রহণ করেন।
গাইবান্ধা সরকারি বালিকা উচ্চ বিদ্যালয়

গাইবান্ধা সরকারি বালিকা উচ্চ বিদ্যালয় হচ্ছে বাংলাদেশের গাইবান্ধা জেলার গাইবান্ধা পৌরসভায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯১৬ সালে।
১৯১৬ সালে গাইবান্ধা জেলার মেয়েদের শিক্ষার মান বৃদ্ধির উদ্দেশ্যে একটি মিডল স্কুল (এম. ই.) প্রতিষ্ঠার মাধ্যমে বিদ্যালয়টির যাত্রা শুরু হয়। ১৯৪২ সালে বিদ্যালয়টি কলকাতা বিশ্ববিদ্যালয়ের অধিভুক্ত হয়ে ম্যাট্রিকুলেশন পরীক্ষায় অংশ নেয়। ১৯৭০ সালে জাতীয়করণ করা হলে বিদ্যালয়ের নাম পরিবর্তন করে "গাইবান্ধা সরকারি বালিকা উচ্চ বিদ্যালয়" রাখা হয়।
বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত শিক্ষাদান করা হয়।
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। 
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। 
এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।
আল কায়েদা সিনাই উপদ্বীপ শাখা

আল কায়েদা সিনাই উপদ্বীপ শাখা আল-কায়েদা বা AQSP হল একটি মিশরীয় জিহাদি সংগঠন, যা সিনাই উপদ্বীপে আল-কায়েদা ও আনসার আল জিহাদের মধ্যে সমন্বয় করে গঠিত হয়। এটি সিনাই উপদ্বীপে আলকায়েদার শাখা এবং সেই অঞ্চলের আল-কায়েদা অনেক উপদলের সমন্বয়ে গঠিত। একই মতাদর্শ ও কিছু আর্থিক বিষয়ে ভাগাভাগি করা সত্ত্বেও AQSP ও ইসলামিক স্টেট কখনই একে অপরের সাথে সংযুক্ত হয়নি।
ডিকলা হাদার

ডিকলা হাদার ( ; জন্ম ১০ ডিসেম্বর, ১৯৮১) একজন ইসরায়েলি অভিনেত্রী এবং কন্ঠ অভিনেত্রী। 
আশকেলনে জন্মগ্রহণকারী হাদার মঞ্চে ২০০৭ সালে তার কর্মজীবন শুরু করেন। তার আগে, তিনি থেলমা ইয়েলিন উচ্চ বিদ্যালয়ে তার পড়াশোনা শেষ করেন এবং লজিস্টিক কর্পসের একজন রক্ষণাবেক্ষণ কর্মকর্তা ছিলেন। হাদারের মঞ্চ ক্যারিয়ারের জন্য, তিনি ক্যামেরি থিয়েটার এবং ইসরায়েল জুড়ে অন্যান্য অনেক থিয়েটারে ক্যাবারে শোতে অভিনয় করেছেন। এই শোগুলির মধ্যে অনেকগুলি গিলাদ কিমচি দ্বারা পরিচালিত ছিল। ২০০৯ সালে, তিনি "এ মিডসামার নাইটস ড্রিম-এর" একটি মঞ্চ অভিযোজনে অভিনয় করেছিলেন। 
হাদার একটি সমকামী সম্পর্কের মধ্যে রয়েছেন এবং একসাথে, তার এবং তার সঙ্গীর শুক্রাণু দানের মাধ্যমে একটি সন্তানের জন্ম হয়েছে।
সরকারি সতীশ চন্দ্র বালিকা উচ্চ বিদ্যালয়, সুনামগঞ্জ

সরকারি সতীশ চন্দ্র বালিকা উচ্চ বিদ্যালয় হচ্ছে বাংলাদেশের সুনামগঞ্জ জেলার সুনামগঞ্জ পৌরসভায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৪০ সালে। 
১৯২১ সালে সুনামগঞ্জ জেলার মেয়েদের শিক্ষার মান বৃদ্ধির উদ্দেশ্যে লোয়ার প্রাইমারি (এল. পি.) প্রতিষ্ঠার মাধ্যমে বিদ্যালয়টির যাত্রা শুরু হয়। পরবর্তীতে, ১৯৩০ সালে নিম্ন-মাধ্যমিক বিদ্যালয়ে উন্নীত হয়ে "টাউন গার্লস মিডল ইংলিশ স্কুল" নাম ধারণ করে। ১৯৪০ সালে মাধ্যমিক বিদ্যালয়ে উন্নীত হওয়ার পাশাপাশি নাম পরিবর্তিত হয়ে "সতীশ চন্দ্র বালিকা উচ্চ বিদ্যালয়" হয়। ১৯৬৮ সালে জাতীয়করণ করা হলে বিদ্যালয়ের নাম পরিবর্তন করে "সরকারি সতীশ চন্দ্র বালিকা উচ্চ বিদ্যালয়" রাখা হয়।
বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত শিক্ষাদান করা হয়।
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। 
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। 
এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।
গার্ডিয়ান অব রিলিজিয়ন অর্গানাইজেশন

গার্ডিয়ান অব রিলিজিয়ন অর্গানাইজেশন বা তানজিম হুররাস আদদীন ( ) হল আল-কায়েদার সাথে সংযুক্ত একটি সশস্ত্র বিদ্রোহী গোষ্ঠী, যারা সিরিয়ার গৃহযুদ্ধে আসাদ সরকারের বিরুদ্ধে লড়াই করছে। গ্রুপের প্রধান আবু হুমাম আল শামি পূর্বে হায়াত তাহরির আল-শাম ও ২০১৩ থেকে ২০১৬ পর্যন্ত আল কায়েদার সিরীয় শাখা আল-নুসরা ফ্রন্টের সদস্য ছিলেন। সংগঠনটির শুরা কাউন্সিলের সদস্য আবু জিলবাব তুবাসি ও আবু খাদিজা আল উর্দুনি ২০১৬ সালে জাবহাতু ফাতাহ আল শাম আল-কায়েদা থেকে বিচ্ছিন্ন হওয়ার কারণে জাবহাত ত্যাগ করেন।
গোষ্ঠীটি অন্যান্য বিদ্রোহী গোষ্ঠীর বিরুদ্ধে লড়াইকে প্রত্যাখ্যান করে। তবে ২০২০ সালের ১৭ জুন থেকে ২৬ জুন পর্যন্ত হায়াত তাহরির আল-শামের সাথে কিছু বিষয়ে উত্তেজনা তৈরি হয়।
দরগাহ তাজুশশরিয়া

খানকাহ-ই-তাজুশশরিয়া হল আখতার রেজা খান আজহারীর একটি সমাধি যা ভারতের উত্তর প্রদেশ রাজ্যের বেরেলি শহরের দরগা-ই-আলা হযরতের কাছে অবস্থিত একটি স্মৃতিস্তম্ভ। বিশ্বজুড়ে তার লক্ষ লক্ষ অনুসারী ছিল।
ইসলামিক রিসার্চ সেন্টারের স্টাডি রিপোর্ট অনুসারে, আজহারী "ভারতে একমাত্র আলেম ছিলেন যিনি 'তাজুশশারিয়া' উপাধি পেয়েছিলেন এবং সারা বিশ্বের কয়েকজন বিশিষ্ট ব্যক্তিদের মধ্যে একজন যাদের মক্কার কাবার ভিতরে প্রবেশের অনুমতি দেওয়া হয়েছিল। রয়্যাল ইসলামিক স্ট্র্যাটেজিক স্টাডিজ সেন্টারের ২০১৪ সংস্করণে সেন্টার অফ স্টাডিজ দ্বারা বিশ্বের ৫০০ জন সবচেয়ে প্রভাবশালী মুসলিমের তালিকায় তিনি ২২তম স্থানে ছিলেন।
বর্মী লটারি

অংবালে ( ; বিকল্প বানান অং বার জে, lit. "আপনি জিততে পারেন") মিয়ানমারের সরকারী লটারি। এটি একটি মাসিক লটারি। মিয়ানমারের অর্থ মন্ত্রণালয়ের রাজ্য লটারি অধিদপ্তর কর্তৃক দ্বারা পরিচালিত হয়। ম্যাগওয়ে অঞ্চলের ওয়াজিতে একটি রাষ্ট্রীয় মুদ্রণালয়ে লটারির টিকিট মুদ্রিত হয়। একই স্থানে মিয়ানমার ক্যত এবং পাসপোর্ট মুদ্রিত হয়। কোনবাং রাজবংশের শাসনামলে মিয়ানমারে প্রথম লটারির প্রচলন হয়; তবে দেশটির আধুনিক লটারি ১৯৩৮ সাল হতে প্রচলিত।
কোনবাং রাজবংশের সময় প্রথম বার্মিজ লটারি চালু হয়ে। রাজা থিবাও মিনের শাসনামলে ১৮৭৮ সালে রাষ্ট্রীয় রাজস্ব বাড়ানোর প্রয়াসে একটি রাষ্ট্রীয় লটারি প্রথম প্রতিষ্ঠিত হয়েছিল। এই লটারিটির প্রচলন করার উদ্যোগটি ছিল ফো হ্লাইংয়ের এর মস্তিষ্কপ্রসূত, যিনি প্যারিসে ফরাসি লটারি খেলেছিলেন। লটারির প্রশাসনের সাথে স্বার্থের দ্বন্দ্ব, রাজস্ব হ্রাস, বৌদ্ধ ভিক্ষুদের জুয়া খেলার বিরুদ্ধে নিন্দার মত সমস্যার কারণে ১৮৮০ সালে লটারি বন্ধ হয়েছিল।
১৯৩৮ সালের ১ জুন সরকারী লটারি প্রশাসন দপ্তর (বর্মী: অং বা লে থেইনসু) প্রতিষ্ঠা হয়। শুরুতে ২ ক্যত মূল্যের লটারি চালু হয়েছিল, তখন সর্বোচ্চ পুরস্কার দেওয়া হয়েছিল ১,০০,০০০ ক্যত। পরবর্তীতে ৫, ১০, ৫০, ১০০ ও ২০০ ক্যত মূলমানের লটারি টিকিট পর্যায়ক্রমে চালু হয়েছিল। ২০১২ সালে লটারির পুরস্কার মূল্য ১৫০ মিলিয়ন ক্যত করা হয়। ২০১৯ সালের ফেব্রুয়ারি পর্যন্ত লটারির টিকেটের মূল্য ১০০০ ক্যত পর্যন্ত বেড়েছে।
বর্তমান লটারিটি প্রথম ১৯৩৮ সালে ব্রিটিশ শাসনের অধীনে চালু করা হয়েছিল এবং এটি দেশে জুয়া খেলার একমাত্র বৈধ রূপ। লটারি দপ্তরের ইয়াঙ্গুনের প্রধান কার্যালয় ও মান্দালয়ের শাখা দপ্তর হতে সরাসরি বিক্রি হয়, অন্যান্য রাজ্য ও অঞ্চলে রাজস্ব কার্যালয়গুলি লটারির বিক্রয়কেন্দ্র হিসেবে কাজ করে। লটারি টিকিট বিক্রি থেকে বার্মিজ সরকার প্রতি বছর ২৮.৮ মিলিয়ন মার্কিন ডলারের সমমূল্যের রাজস্ব আয় করে। মিয়ানমারে প্রতি মাসে ৩০ মিলিয়নের বেশি লটারি টিকিট বিক্রি হয়। মিয়ানমার সরকার প্রতি টিকিট হতে ৪০ % কর হিসেবে সংগ্রহ এবং অবশিষ্ট ৬০% পুরস্কার হিসেবে বিতরণ করে। ২০১৩ হতে মিয়ানমারে ইউরোপীয় ফুটবল নিয়ে অবৈধ জুয়া এবং ব্যাংকক স্টক এক্সচেঞ্জের সংখ্যা বিষয়ক জুয়ার প্রতি নাগরিকরা আকৃষ্ট হওয়ায় এটির বিক্রয় কমে গেছে।
২০২২–২৩ আইসিসি পুরুষ টি২০ বিশ্বকাপ আফ্রিকা বাছাইপর্ব

২০২২–২৩ আইসিসি পুরুষ টি২০ বিশ্বকাপ আফ্রিকা বাছাইপর্ব একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২৪ আইসিসি পুরুষ টি২০ বিশ্বকাপে খেলার যোগ্যতা অর্জনের একটি ধাপ হিসেবে খেলা হচ্ছে।
আফ্রিকা অঞ্চলের বাছাই প্রক্রিয়ার প্রথম অংশে দুটি উপআঞ্চলিক বাছাইপর্ব অনুষ্ঠিত হয়। প্রতিটি বাছাইপর্বের সেরা দুই দল আঞ্চলিক ফাইনালে উত্তীর্ণ হয়। উপআঞ্চলিক বাছাইপর্ব টুর্নামেন্টদ্বয় ২০২২ সালের নভেম্বর ও ডিসেম্বর মাসে রুয়ান্ডায় অনুষ্ঠিত হয়। ২০২৩ সালে নামিবিয়ায় আঞ্চলিক ফাইনাল অনুষ্ঠিত হবে। আঞ্চলিক ফাইনালের সেরা দুই দল ২০২৪ সালের মূল বিশ্বকাপে খেলার যোগ্যতা অর্জন করবে।
বাছাইপর্ব এ থেকে আঞ্চলিক ফাইনালে খেলার যোগ্যতা লাভ করে কেনিয়া ও রুয়ান্ডা। বাছাইপর্ব বি থেকে তানজানিয়া ও নাইজেরিয়া আঞ্চলিক ফাইনালে উত্তীর্ণ হয়।
 আঞ্চলিক ফাইনালে উত্তীর্ণ
 আঞ্চলিক ফাইনালে উত্তীর্ণ
স্টোরি অফ লাগির

স্টোরি অফ লাগির ২০২২ সালের মারাঠি ভাষার রোমান্স ড্রামা চলচ্চিত্র। ছবিটি রচনা এবং পরিচালনা করেছেন রোহীত রাও নরসিঙ্গ (পরিচালনা ছাড়াও তিনি ছবিটিতে প্রধান চরিত্রের অভিনয়ও করেছেন), প্রযোজনা করেছেন বিএন মেশ্রম এবং যামিনী ওয়াঘাদে। ছবিতে মুখ্য চরিত্রে অভিনয় করেছেন রহীত রাও নার্সিংয়ে, চৈতালি চাবন (তিনি এই ছবিটির মাধ্যমে চলচ্চিত্রে আত্মপ্রকাশ করেন) পার্শ্ব চরিত্রে অভিনয় করেছেন মোহন যাদব, সোমনাথ ইয়েলনুরে প্রমুখ।
২০২২–২৩ বাংলাদেশ চ্যাম্পিয়নশিপ লিগ

২০২২–২৩ বাংলাদেশ চ্যাম্পিয়নশিপ লিগ হল ২০১২ সালে প্রতিষ্ঠিত হওয়ার পর থেকে বাংলাদেশ চ্যাম্পিয়নশিপ লিগের ১১ তম আসর। লিগে মোট ১২টি ফুটবল ক্লাব প্রতিদ্বন্দ্বিতা করছে। 
ফর্টিস এফসি আগের ২০২১-২২ মৌসুমের চ্যাম্পিয়ন। 
নিম্নলিখিত দলগুলি আগের মৌসুম থেকে বিভাগ পরিবর্তন করেছে:
সরাসরি অংশগ্রহণ 
বিপিএল থেকে অবনম
পুনরায় অংশগ্রহণ
বিপিএলে উন্নীত 
ঢাকা সিনিয়র ডিভিশন ফুটবল লিগে অবনমিত
প্রত্যাহার
সবগুলো ম্যাচই হবে ঢাকার বীর শ্রেষ্ঠ শহীদ সিপাহী মোস্তফা কামাল স্টেডিয়ামে।
"† গাড় কালো ক্লাব ম্যাচের বিজয়ী নির্দেশ করে"
লায়লা মজনু (২০১৮-এর চলচ্চিত্র)

লায়লা মজনু () হল অবিনাশ তিওয়ারি ও তৃপ্তি ডিমরি অভিনীত একটি প্রণয়ধর্মী চলচ্চিত্র। চলচ্চিত্রটি ২০১৮ সালে হিন্দি ভাষায় মুক্তি পায়। এটি প্রযোজনা করেছেন ইমতিয়াজ আলী এবং সহ-প্রযোজক হিসেবে আছেন একতা কাপুর, শোভা কাপুর এবং প্রীতি আলি। 
চলচ্চিত্রটি ৭ সেপ্টেম্বর, ২০১৮ সালে প্রেক্ষাগৃহে মুক্তি পায়। যদিও মুক্তির পরে বাণিজ্যিকভাবে অসফল ছিলো, পরবর্তীতে অনলাইনে মুক্তির পরে চলচ্চিত্রটি এর গল্প এবং অভিনয়শিল্পীদের অভিনয়ের জন্য সমালোচকদের প্রশংসা লাভ করে।
লায়লা প্রেমের ভান করে ছেলেদের তার প্রতি আকৃষ্ট করে জ্বালাতন করতে পছন্দ করেন। শহরের নামকরা একটি পরিবারে তার জন্ম।
একদিন তাঁর কায়েস নামের এক ধনী ছেলের সাথে দেখা হয়, যার পরিবারের সাথে তার পরিবার মামলা মোকদ্দমার মধ্য দিয়ে যাচ্ছিল। তাদের পরিবারের মধ্যকার শত্রুতা সত্ত্বেও, তারা উভয়ই একে অপরের প্রেমে পড়ে যায়। কিন্তু যখন লায়লার পরিবার তাদের সম্পর্কের কথা জানতে পারে, তখন তারা তার বাবার রাজনৈতিক সহকারী ইব্বানের সাথে তার বিয়ে ঠিক করে। যদিও লায়লা তার বাবাকে বোঝানোর জন্য কায়েসের জন্য অপেক্ষা করে; কিন্তু কায়েস তার বাবাকে অসম্মান করে কথা বললে সে কায়েসের সাথে সম্পর্ক ছিন্ন করে। কায়েস তাকে বলে যে সে তাকে আর কখনো বিরক্ত করবে না এবং প্রয়োজন হলে তাকে খুঁজে নিতে।
চার বছর পর, কায়েস তার বাবার শেষকৃত্যের জন্য লন্ডন থেকে ফিরে আসে। সে তখনও লায়লার সাথে দেখা করেনি। মাতাল এমএলএ স্বামীর হাতে নিয়মিয় নির্যাতিত হতে থাকা লায়লা কায়েসের ফিরে আসার কথা শুনে তার সাথে দেখা করার সিদ্ধান্ত নেয়। যখন লায়লা কায়েসকে দেখে, লায়লা বুঝতে পারে যে সে এই সমস্ত বছর কায়সের স্মৃতি আগলে লড়াই করছিল, যা তাকে একজন ভিন্ন ব্যক্তি করে তুলেছে। লায়লা তার স্বামীর বিরুদ্ধে দাঁড়ায় এবং ডিভোর্সের সিদ্ধান্ত নেয়। লায়লা কায়েসকে তার ডিভোর্স পর্যন্ত অপেক্ষা করতে বলে। তবে ডিভোর্সের আগেই তার স্বামী সড়ক দুর্ঘটনায় মারা যায়। অন্ত্যেষ্টিক্রিয়ার দিন লায়লা কায়েসের সাথে পালিয়ে যাওয়ার সিদ্ধান্ত নেয় কিন্তু তার বাবা তাকে না করতে বলেন এবং তাকে প্রতিশ্রুতি দেন যে কয়েক সপ্তাহ পরে সে কায়েসকে বিয়ে করতে পারবে। লায়লা আবার কায়েসকে তার জন্য অপেক্ষা করতে বলে।
কায়েস তার জন্য বছরের পর বছর অপেক্ষা করছিল, সে অনুভব করে যে সে কখনই লায়লার সাথে একত্রিত হবে না এবং এই চিন্তা তাকে অদ্ভুত করে তোলে। সে হ্যালুসিনেশনে লায়লাকে দেখা শুরু করে, তার সাথে কথা বলেন এবং অবশেষে একটি পাহাড়ে চলে যায়। তার পরিবার, বন্ধুবান্ধব এবং লায়লা অনেক দিন ধরে তাকে খোঁজে কিন্তু পায়না। কায়েস মনে করে যে লায়লা তার সাথে আছে এবং তার সাথে পাহাড়ে জীবন শুরু করে। কিছু লোক তাকে ধরে বাড়িতে ফিরিয়ে নিয়ে আসে। সেখানে সে লায়লাকে চিনতে পারে কিন্তু তার ধারণা, লায়লা আলাদা কোনো ব্যক্তি নয়, সে সর্বত্র আছে এবং বিভিন্ন দিক নির্দেশ করছে।
লায়লা বুঝতে পারে যে সে তাকে চিরতরে হারিয়েছে এবং শোকে মারা যায়। এরপর সম্পূর্ণ উন্মাদ কায়েস তার সমাধিস্থলে ছুটে যায়, পড়ে যায় এবং গুরুতর আহত হয়। তারপর সে উঠে লায়লার দিকে তাকিয়ে হাসে এবং পাহাড়ের দিকে দৌড়ে চলে যায়।
বহ্বৃচ উপনিষদ

বহ্বৃচ উপনিষদ () মধ্যযুগের একটি সংস্কৃত পাঠ এবং হিন্দুধর্মের ক্ষুদ্র উপনিষদ। এটি আটটি শাক্ত উপনিষদের একটি হিসাবে শ্রেণীবদ্ধ এবং ঋগ্বেদের সাথে সংযুক্ত।
উপনিষদ এই দাবির জন্য উল্লেখযোগ্য যে স্বয়ং (আত্মা) একজন দেবী যিনি একাই মহাবিশ্ব সৃষ্টির আগে বিদ্যমান ছিলেন। পাঠ্য দাবি করে তিনিই পরম শক্তি তিনিই চূড়ান্ত বাস্তবতা (ব্রহ্ম), তাঁর সত্তা থেকে এবং তাঁর কারণেই এই মহাবিশ্বের জন্ম হয়েছে, তিনিই প্রতিটি সত্তার জ্ঞান, চেতনা ও আত্মা।
বহ্বৃচ উপনিষদের দার্শনিক প্রাঙ্গনে স্ত্রীলিঙ্গকে অ-ভিন্ন, অদ্বৈত হিসাবে অতীন্দ্রিয় বাস্তবতা বলে দাবি করে, তিনি সমস্ত অস্তিত্বের প্রাথমিক ও বস্তুগত কারণ, এবং পাঠ্যটি শাক্তদ্বৈতবাদ ঐতিহ্যের অন্তর্গত (আক্ষরিক অর্থে, অদ্বৈতবাদী শক্তির পথ)।
পাঠ্যটি ৯টি শ্লোক নিয়ে গঠিত। কিছু পাণ্ডুলিপিতে আমন্ত্রণ আকারে প্রস্তাবনা রয়েছে যা জোর দিয়ে বলে যে বেদ অবশ্যই একজনের মনে, চিন্তাভাবনা ও কথাবার্তায় আত্মস্থ করা উচিত এবং সত্যের মাধ্যমেই কেবল শান্তি নিশ্চিত করা যায়।
উপনিষদ এই দাবির সাথে শুরু যে "দেবী এক এবং তিনি একাই শুরুতে ছিলেন", তিনি কাম (প্রেম),  এবং তিনি আত্মা, 
উপনিষদের দ্বিতীয় শ্লোকে বলা হয়েছে যে শুধু ব্রহ্মা, বিষ্ণু ও রুদ্রই তার বংশধর নয়, মহাবিশ্বের প্রতিটি প্রাণীই তার সৃষ্টি।
উপনিষদ দেবীকে সমস্ত সত্য ও বাস্তবতার সাথে অভিন্ন হিসাবে বর্ণনা করে এবং যা কিছু নয় তিনি অবাস্তব, অ-সত্য ও অ-স্বাভাবিক। তিনি চূড়ান্ত অপরিবর্তনীয় বাস্তবতা (ব্রহ্ম), চেতনা, আনন্দ যিনি নিজেই জ্বলে ওঠেন। উপনিষদ দাবি করে তিনি সর্বত্র, ভিতরে ও বাইরে। তিনি পবিত্র, তিনি প্রেম এবং তিনি ত্রিপুরসুন্দরী দেবী সকলের রূপ। তিনি অর্ধমাত্র, ওঁ শব্দাংশের শেষ অর্ধাংশ। তার শক্তি ওঁ।
পাঠ্যের সমাপনী শ্লোকগুলি জোর দিয়ে বলে যে তাকে "আমি যেটি" হিসাবে ভাবা উচিত, যেমন সোদাসী এবং পনেরটি শব্দাংশযুক্ত শ্রীবিদ্যা, সাবিত্র, সরস্বতী ও গায়ত্রীর শক্তি, পবিত্র, মাতা, শুভ যিনি তার নিজের সঙ্গী বেছে নেন, উপপত্নী, অন্ধকার, আলো, ব্রাহ্মিক আনন্দ।
অ্যাথিমা অপলিনা

হিল সার্জেন্ট (বৈজ্ঞানিক নাম: "Athyma opalina (Kollar)") 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত অতি দুর্লভ প্রজাতি।
প্রসারিত অবস্থায় হিল সার্জেন্ট এর ডানার আকার ৫৫-৭০ মিলিমিটার দৈর্ঘ্যের হয়।
ভারতে প্রাপ্ত হিল সার্জেন্ট এর উপপ্রজাতি হল-
এই প্রজাতি ভারত এর জন্মু কাশ্মীর থেকে অরুণাচল প্রদেশ, পাকিস্তান, নেপাল, ভুটান এবং মায়ানমার এর বিভিন্ন অঞ্চলে দেখা যায়।
মিয়ানমার ব্যাংকার্স ইউনিয়ন

মিয়ানমার ব্যাংকার্স ইউনিয়ন (এমবিইউ) মিয়ানমারের ব্যাংক কর্মচারীদের একটি শ্রমিক সংঘ। ২০২১-এ মিয়ানমারে সেনা অভ্যুত্থানের পরে আইন অমান্য আন্দোলনের অংশ হিসাবে সংঘটি গঠিত হয়েছিল।
২০২১-এ মিয়ানমারে সেনা অভ্যুত্থানের পরে ৩ ফেব্রুয়ারি, ২০২১-এ কো বো বো মিয়ানমার ব্যাংকার্স ইউনিয়ন গঠন করেন। সঙ্ঘটি ফেসবুকের মাধ্যমে সমন্বয় করে, ৮ ফেব্রুয়ারি পর্যন্ত মিয়ানমারের কেন্দ্রীয় ব্যাংক এবং বেশিরভাগ বেসরকারি ব্যাংকের কার্যক্রম বন্ধ করে দেয়। উদ্দেশ্য ছিল মিয়ানমারের মধ্যে নগদ অর্থ প্রবাহ বন্ধ করে তাতমাডো জান্তাকে অর্থ থেকে বঞ্চিত করা, যাকে আইন অমান্য আন্দোলনের নেতারা জান্তার বিরোধিতার একটি কেন্দ্রীয় হাতিয়ার হিসাবে দেখেছিল। ৫০০ থেকে ১০০০ ব্যাংককর্মী এমবিইউতে যোগ দিয়েছিলেন। অনুমান করা হয় ৬০০০ জনেরও বেশি কর্মী আনুষ্ঠানিকভাবে আইন অমান্য আন্দোলনে যোগ দিয়েছিল এবং আরও বেশি কর্মী কাজ করতে অস্বীকার করেছিল। জান্তা-নিযুক্ত কেন্দ্রীয় ব্যাংকের ডেপুটি গভর্নর এমবিইউ তার ধর্মঘট বন্ধ না করলে দীর্ঘমেয়াদী অর্থনৈতিক পরিণতির বিষয়ে সতর্ক করেছিলেন।
ধর্মঘটের প্রেক্ষিতে নেপিডো ডেভেলপমেন্ট ব্যাংক অভ্যুত্থানের বিরুদ্ধে প্রতিবাদকারী নিজ ব্যাংকের কর্মীদের বরখাস্ত করার পর, সংঘটি ব্যাংক বয়কটের আয়োজন করে। এছাড়া এটি আমদানীকারক কোম্পানি "শ্বে থানলউইন"কে তাতমাডো-র সাথে সংযুক্ত না থাকার বিষয়ে অবস্থান পরিষ্কার করা এবং শ্রমিকদের প্রতিবাদ করার অনুমতি দেয়ার জন্য বাধ্য করেছিল। ২০২১-এর মে মাসে, বেশিরভাগ ব্যাংককর্মীদের কাজে যোগ দিতে দেখা যায়নি, যদিও অনেক ব্যাংক এপ্রিলের শেষের দিকে আবার খুলেছিল। সঙ্ঘটির অসহোযোগ অন্দোলন পরবর্তীতে স্তিমিত হয়ে যায়।
বিবাসিস বসুতনা

গ্রীন আউলেট (বৈজ্ঞানিক নাম: "Bibasis vasutana(Moore)") এক প্রজাতির মাঝারী আকারের প্রজাপতি। এরা ‘হেসপেরায়িডি’ গোত্রের এবং ‘কোয়লিয়াডিনি’ উপগোত্রের সদস্য।ভারতএ এই প্রজাতির অধীনে কোন উপ-প্রজাতি তালিকাভুক্ত নেই।
প্রসারিত অবস্থায় গ্রীন আউলেট এর ডানার আকার ৫০ মিলিমিটার দৈর্ঘ্যের হয়।
এই প্রজাতি ভারত এর উত্তরাখণ্ড থেকে অরুণাচল প্রদেশ, পশ্চিমবঙ্গ, নেপাল, ভুটান এবং মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল ঘন বেগুনি এবং বাদামীর মিশ্রন(deep purple brown)। ডানার গোড়া (base) এর দিকের বর্ন খানিক ফ্যাকাশে। সামনের ডানার গোড়া (base) থেকে কোস্টার প্রায় মধ্যভাগ পর্যন্ত বিস্তৃত দাগটি (streak) কমলা হলুদ বর্ন। সামনের ডানার সিলিয়া ধূসর বাদামী। পিছনের ডানার সিলিয়া অথবা প্বার্শরোয়া উজ্জ্বল কমলা হলুদ এবং যা টার্মেন থেকে টর্নাসের দিকে ক্রমশ চওড়া হয়েছে।
ডানার নিম্নতল চকচকে ধূসর সবুজ (glossy greyish green) এবং শিরাগুলি এবং শিরা মধ্যস্থ সরু সমান্তরাল দাগগুলি কালচে। সামনের ডানার বাইরের অর্দ্ধে একটি বাদামি পটি (patch) বর্তমান যা উপরের দিকে নীল দ্বারা সীমায়ীত (bordered)।
পাল্পির তৃতীয় খন্ডটি বাদামী, বাকী অংশ কমলা হলুদ, মাথা, বক্ষদেশ (thorax) উপরে এবং নীচে; পা গুলি, উদরের মধ্যভাগের নিম্নতল এবং অ্যানাল অংশ উজ্জ্বল কমলা হলুদ। উদরের বাকী অংশ কালচে বাদামী এবং ধূসর সাদা ডোরা যুক্ত।
ডানার উপরিতল কালচে বাদামী এবং ডানার গোড়ার অংশ ধূসর নীলচে। সামনের ডানায় মধ্যভাগে ডিসকাল অংশে দুটি ছোট ফ্যাকাশে সাদা অর্ধস্বচ্ছ ছোপ তীর্যক ভাবে বিন্যস্ত।
অন্যান্য Awl প্রজাতির মত গ্রীন আউলেট এর উড়ান দ্রুতবেগ সম্পন্ন এবং তীরের বেগে ঘুরপাক খেয়ে ওড়ে (darting flight)। ভিজে মাটি এবং পাথরের ভিজে ছোপে অবস্থান করে মাড-পাডল এবং ফুলের মধুপান এদের প্রিয় স্বভাব। অন্যান্য Awl দের মত এয় প্রজাতিও সাধারনত ভোরবেলা, সকালের একদম প্রথম ভাগে এবং গোধূলি বেলায় (dusk) সক্রিয় থাকে। দিবাভাগের বাকী রৌদ্রজ্জ্বল সময়ে কখনো কখনো ঘন ছায়াচ্ছন্ন অংশে এদের বিচরন লক্ষ্য করা যায়। এরা ডানা বন্ধ অবস্থায় গাছের পাতার নীচে বিশ্রাম নেয়।
আনসারু বাইতিল মাকদিস

আনসারু বাইতিল মাকদিস (ABM) ছিল মিশরে সক্রিয় একটি জিহাদি গোষ্ঠী। এটি ২০১১ থেকে ২০১৪ সাল পর্যন্ত আল-কায়েদার সাথে সংযুক্ত ছিল। গোষ্ঠীটি সিনাই উপদ্বীপে সক্রিয় ছিল এবং ইসরায়েলে মুষ্টিমেয় আক্রমণ পরিচালনা করেছিল। ২০১৩ সালের মাঝামাঝি এটি মিশরীয় নিরাপত্তা বাহিনীর উপর আক্রমণ শুরু করে এবং ২০১৪ সালের নভেম্বরে ইসলামিক স্টেট অফ ইরাক অ্যান্ড দ্য লেভান্টের প্রতি আনুগত্যের প্রতিশ্রুতি দেয়। এরপর এটি আল কায়েদা থেকে বিচ্ছিন্ন হয়ে আইএসের একটি শাখায় পরিণত হয় এবং নিজেদের নাম পরিবর্তন করে আইএস সিনাই প্রদেশ রাখে।